1. **O le Lapata’iga (Esoto 11)**
	* Ina ua mavae aso e tolu o le pogisa, ona ita ai lea o Farao ia Mose ma na faasaina o ia i le toe foi atu i le maota (Esoto 10:28). Ae sa lei usitaia e Mose lenei poloaiga, ona o loo lamatia le ola o le ulumatua a Farao. I lona tofi o se “atua” o Farao (Esoto 7:1), e tatau ona ia lapata’ina o ia e uiga i le mea o le a ia faia (Amosa 3:7).
	* O lea na alu ese mai ai Mose i luma o Farao ma le ita tele. Na ita i lona lotomaaa ma le taunuuga o lana faaiuga. E ui lava i lo latou faaaloalo ia Mose, ae na to’atele lava tagata Aikupito na mumusu e faalogo i lea lapata’iga (Esoto 11:3).
	* Ua oo mai le taimi o le faamasinoga faale-lagi (Esoto 12:12):
		+ Mo le faamaualuga, faasausili, ma le faatautala: o le faasalaga, ma le tatau ai ona toe faafoi mea na faoa (Esoto 11:4-5, 2)
		+ Mo e usiusita’i i poloaiga a le Atua: e laaloa le faasalaga, ma ia faasaolotoina (Esoto 11:7-8)
2. **O le Sauniuniga (Esoto 12:1-16)**
	* Na faamatala auiliili e le Atua le mea e tatau ona latou faia ina ia “sopo loa” Lē e Faaumatia (*Pesako*, Paseka), ma o le a le oo i ai le oti i le ulumatua:
		+ I le aso 10th e tatau ai ona latou tuu ese se tama’i mamoe e lē ponā lava mo aiga taitasi, poo ni aiga foi e toaititi e le mafai ona uma sa latou tamai mamoe ona tuufaatasi lea ma se tasi aiga latou te tuaoi (Esoto 12:3-5).
		+ A’o le aso 14th, i le afiafi, e tatau ai ona latou fasia ma ositaulaga a’i (Esoto 12:6)
		+ Latou te ave ai nisi toto ma uuina ai pou e lua o le faitotoa ma ona faalava (Esoto 12:7)
		+ E tatau ona latou aai i aao ua uma ona tunu, ma le areto e le faafefeteina, ma laau oona latou te ina’i a’i (Esoto 12:8-10)
		+ A’o latou aai faanatinati, e tatau foi ona latou oofu i ofu ua poloa’ina ai ma ia sauniuni e o ese mai (Esoto 12:11)
		+ Ina ua latou tuua Aikupito, ia latou faaauau pea ona aai i areto e le faafefeteina mo le fitu aso, mai le aso muamua i le aso fitu (Esoto 12:15)
	* Na saunia e le Atua Ona tagata ia malamalama i Lona alofa tunoa, ma ia tapuai atu ia te Ia (Esoto 12:27b).
3. **O le Toto ma le Fefete (Esoto 12:17-23)**
	* I le aso 14th, e lua ni elemeni na faia se sao tāua lava i lea sauniga: o le toto ma le fefete
	* E tatau ona latou aveese le fefete mai o latou fale ma tunuina le areto e aunoa ma le fefete (areto e le faafefeteina). Talu ai ua lata mai le taimi e malaga ese atu ai, ‘e le toe faaaogaina lava se fefete mai lava i le amataga o lea tulaga (Esoto 12:17–20). O lenei mea faafefete o le faatusa lava lea o le agasala, ma le areto le faafefeteina o le faatusa lea o se olaga fou ia Keriso Iesu (1Korinito 5:6–8; 2Korinito 5:17).
	* O le toto o se elemeni faaola. Ua faatusaina i ai le toto o Iesu—lea na faamaligiina i luga o le satauro—ina ia, “sopo-loa” e le Faamasinoga a le Atua, lo tatou ta’usalaina (1Ioane 1:7; 2:1-2).
	* O le isopo lea e sausauina i le toto (Esoto 12:22), o le faatusa lea o le faamamāina o le agasala (Salamo 51:7).
4. **Manatua ma ia A’oa’oina (Esoto 12:24-28)**
	* E oo lava a’o lei aveeseina mai i latou nai Aikupito, na a’oa’oina foi e le Atua aiga Eperu uma ina ia faamanatu pea lo latou talafaasolopito e ala i le taulogologo atu i a latou fanau i tausaga taitasi uma (Esoto 12:24-27).
	* Mai lava i lena taimi, o le a avea pea le Paseka o se aso faamanatu faale-aiga. O se avanoa lelei lea mo matua e faasoaina atu ai le poto o le Atua i a latou fanau.
	* O le tala o le saolotoga e tatau lava ona faamatalaina auiliili, mai lava i le tagata na muamua (Teuteuronome 26:5-9).
	* O lenei o loo i ai se lesona faapitoa mo i tatou. E tatau ona faasoaina atu lo tatou faatuatuaga i a tatou fanau. E tatau ona tatou faasoa atu ia te’i latou e uiga i mea na faia e le Atua, e le na’o le talafaasolopito, ae faapea foi i o tatou lava olaga. Ona punonou ai lea o le nuu ma ifo atu i le Atua soifua (Esoto 12:27).
5. **O le lona Sefulu o Mala (Esoto 12:29-30)**
	* Na faatonuina e Farao le fasiotia o taulelea Eperu uma e aunoa ma se tuu avanoa (Esoto 1:22). Na fuafuaina lava e le Atua ua na’o ulumatua e oo i ai le oti (Esoto 12:29). I fale uma lava e lei sausauina i le toto o le tama’i mamoe, a ititi e tasi lava le tagata e oti (Esoto 12:30).
	* O le faamasinoga a le Atua na pa’u le mamafa atoa i luga o atua o Aikupito, lea na fai Farao mo latou sui (Esoto 12:12).
	* E leai se atua Aikupito na sii sona lima e fesoasoani, pe na mafai foi e Farao ona faia lava o se mea e taofia ai nei mala
	* E pei o Farao, e mafai e a tatou agasala ona leaga ma afaina ai nisi. Ae e pei o Mose, o lo tatou faamaoni ma lo tatou tutumau e mafai ona faasaoina ai le toatele.